open-index/open-wikipedia-markdown huggingface dataset:
The Very Best of Mick Jagger

***The Very Best of Mick Jagger*** er et samlealbum av Mick Jagger, utgitt i oktober 2007. 

Samlingen inneholder det beste fra hans fire soloalbum utgitt i perioden 1985 til 2001 pluss hans solosingel «Memo from Turner» fra filmen *Performance* i 1970, og en uutgitt sang produsert av John Lennon i 1973, «Too Many Cooks (Spoil the Soup)». «Dancing in the Street» laget i forbindelse med Live Aid med David Bowie og «Old Habits Die Hard» fra filmen Alfie (2004) er også med.

«Charmed Life» ble utgitt som singel

## Sporliste
#«God Gave Me Everything» (Mick Jagger, Lenny Kravitz) - 3:32 (2001)
#«Put Me in the Trash» (Jagger, Jimmy Rip) - 3:34 (1993)
#«Just Another Night» (Mick Jagger) - 5:15 (1985)
#«Don't Tear Me Up» (Mick Jagger) - 4:12 (1993)
#«Charmed Life» (Mick Jagger) - 3:35 (1992 & 2007)
#«Sweet Thing» (Mick Jagger) - 4:18 (1993)
#«Old Habits Die Hard» (Jagger, David A. Stewart) - 4:24 (2004)
#«Dancing in the Street» (Marvin Gaye, Ivory Joe Hunter, William "Mickey" Stevenson) - 3:18 (1985)
#«Too Many Cooks (Spoil the Soup)» (Angelo Bond, Ronald Dunbar, Edith Wayne) - 4:04 (1973)
#«Memo from Turner» (Jagger, Keith Richards) - 4:03 (1970)
#«Lucky in Love» (Jagger, Carlos Alomar) - 5:02 (1985)
#«Let's Work» (Jagger, David A. Stewart) - 4:44 (1987)
#«Joy» (Jagger, Bono) - 4:40 (2001)
#«Don't Call Me Up» (Mick Jagger) - 5:13 (2001)
#«Checkin' Up on My Baby» (Sonny Boy Williamson II) - 3:21 (1992)
#«(You Got To Walk And) Don't Look Back» (Smokey Robinson, Ronnie White) - 5:17 (1978)
#«Evening Gown» (Mick Jagger) - 3:32 (1993)

## Personell
*Mick Jagger - sang

;«Too Many Cooks (Spoil the Soup)»
*Danny Kortchmar - gitar
*Jesse Ed Davis - gitar
*Al Kooper - keyboard
*Jack Bruce - bass
*Jim Keltner - trommer
*Harry Nilsson - kor
*John Lennon - produsent

;«Memo from Turner»
*Ry Cooder - slide gitar
*Russ Titelman - gitar
*Randy Newman - piano
*Jerry Scheff - bass
*Gene Parsons - trommer
*Jack Nitzsche - produsent arrangement

## Referanser
Eurojackpot

**Eurojackpot** er et spill Norsk Tipping lanserte i januar 2013. Det er et samarbeid mellom nasjonale spillselskaper i en rekke land i Europa. Spillet har en minimum førstepremie på 70 millioner norske kroner. For å vinne førstepremien må man ha fem rette hovedtall (1 til 50) og to rette stjernetall (1 til 12). I tillegg vil det være ytterligere elleve pengepremier. Det vil også være et tilleggsspill på internett hvor man kan vinne reiser.

Høyeste premie er satt til 120 millioner euro (Omtrent  millioner norske kroner per 2022).

## Vinnersjansen

## De største premiene

## Historie
Eurojackpot ble planlagt i seks år, før det endelig ble realisert i mars 2012. I de deltagende landene er spillet en konkurrent til EuroMillions, som også er et felleeuropeisk lotterispill. De deltagende landene avtalte i november 2011 at spillet skulle settes i gang i løpet av 2012, og senere meldte både Norge, Sverige og Island seg som interessenter, og ble senere med i spillet.

Selve salget av spillet startet lørdag 17. mars 2012, og den første trekningen i spillet ble avholdt fredag 23. mars 2012. Der var ingen vinnere av det store førstepremiebeløpet ved den første trekningen.

## Referanser


## Eksterne lenker
* 
* Norsk Tippings side om Eurojackpot
Trustkontrollen

**Trustkontrollen** var et norsk statlig kontrollorgan som skulle hindre monopolvirksomheter og karteller i å utnytte stillingen sin til å kreve for høye priser.

Organet var underlagt Justisdepartementet, og eksisterte fra 1926 til 1940.

## Bakgrunn

De første eksempler på priskontroll i moderne tid i Norge kom under første verdenskrig, der det tidlig ble satt maksimalpris på melk og smør. Utover i krigen var matvaremangelen i landet alvorlig, og prisdirektoratet la ned forbud mot å øke matprisene uten godkjennelse.

En trustkommisjon ble satt opp i 1916 for å utarbeide et lovforslag om antitrustvirksomhet, og fra 1920 fikk Norge en midlertidig lov om trust- og kartellkontroll. Den permanente Trustloven tok til å gjelde i 1926, med Wilhelm Thagaard som trustkontrolldirektør.

## Ansvarsområder

Trustkontrollen fikk ansvar for å for å overvåke markedet med tanke på tendenser til monopolvirksomhet, og fikk et spesielt ansvar for å følge opp utenlandske truster som forsøkte å kjøpe opp norske selskaper. Trustkontrollen fungerte også som klageinstans for personer og bedrifter som ble nektet å handle med andre bedrifter, og Trustkontrollen kunne da pålegge levering om handelsnekten ble ansett å være urimelig.

## Kjente saker

Blant de kjente sakene Trustkontrollen var involvert i var British American Tobaccos (BAT) forsøk på å etablere seg i Norge på slutten av 1920-tallet. Den eksisterende tobakkindustrien nektet å handle med tobakksforretninger som også førte BAT-produkter, men Trustkontrollen kom til slutt til at det ikke var grunnlag for å forby leveringsnekten. Kort tid etterpå solgte British American Tobacco fabrikkene sine til norske interesser.

En annen sak der Trustkontrollen spilte en viktig rolle var Lilleborgsaken, der Unilever var på vei til å skaffe seg kontroll over norsk fettindustri. Regjeringen Mowinckel gav konsesjon til Unilevers overtagelse av 50 % av Lilleborg, mens Trustkontrollen engasjerte seg mot avtalen. Mowinckel fikk stortingsflertallet mot seg og gikk av, men etterfølgeren Peder Kolstads regjering opprettholdt konsesjonen.

## Kilder
*
Grønlandslag

**Grønlandslag**, eller **norrønalag**, var organisasjoner som ble dannet på 1920-tallet i Norge for å støtte norske rettigheter til Grønland, den gang en dansk koloni.

Det fantes grønlandslag i mange norske byer, som Oslo, Stavanger, Kristiansand, Kristiansund, Trondheim og Svolvær. De fikk til dels bred oppmerksomhet i pressen, og i 1926 ble det også dannet et nasjonalt forbund, Norges Grønlandslag, med Anton Wilhelm Brøgger som formann. Lagene omfattet mange fremtredende navn i norsk samfunnsliv, deriblant landets ledende eksperter i folkerett og ishavsspørsmål.

Grønlandslagene tok også opp andre saker som omhandlet forholdet mellom Danmark og Norge, og i 1925 kom for eksempel Norørønafelaget Bragr med skriftet «Tordenskiold heimatt til Noreg».

## Kilder
*
Helge Fiskaa

**Helge Fiskaa** (1942–2023) var en norsk sivilarkitekt og planlegger. Han var fra 2012 professor emeritus ved Norges teknisk-naturvitenskapelige universitet (NTNU). 

Fiskaa ble uteksaminert fra NTH i 1966 og var deretter ansatt ved Arkitektavdelingen på NTH, senere Fakultet for arkitektur og billedkunst ved NTNU. 

I 2002 tok han doktorgrad i emnet fysisk-økonomisk planlegging med avhandlingen *Med lov skal land byggast. Norsk fysisk-økonomisk planlegging dei fyrste åra med bygningslova av 1965.*

Han ble i 2006 utnevnt til professor ved Institutt for byforming og planlegging, der han også var instituttleder i flere perioder frem til 2002. I sin tid ved instituttet skrev han flere lærebøker i fysisk planlegging og artikler om planlegging.  

Det var Fiskaa som i 2003 tok initiativ til et nytt to-årig masterstudium i fysisk planlegging. Programmet kom i gang i 2005, og han var programkoordinator frem til 2012. 

Fiskaa var politisk engasjert, både innen lokalpolitikken og innenfor sitt eget fag. Han var blant annet leder av Arkitektenes Fagforbund (AFAG) i årene 1989–1998. 

Interessen for planlegging og byutvikling førte til mange innlegg i avisene; formidling av kunnskap om planlegging i den nynorske versjonen av Wikipedia – og deltagelse i byplankonkurranser. I 1986 fikk han, sammen med sin kollega Sverre Nistov, 3. premie i en idékonkurranse om planlegging av en ny bydel i Steinkjer.

## Bibliografi (utvalg)

* 

* 1974 – *Byfornying - Midler og metoder for fornying av byer og tettsteder*. Forskningsrapport, (medforfattar)
* 1987 – *Plan og resultat. Om endring og gjennomføring av reguleringsplaner*. NIBR-rapport (med August Røsnes)
* 1993 – *Stedsanalyse Lademoen, Trondheim kommune*. (med Sverre Nistov)
* 1996 – «Ein by i vekst og omforming. Planlegging og utvikling i Trondheim etter krigen». I: *Årbok for Trøndelag Folkemuseum*	
* 2000 – *Planlegging og bærekraftig utvikling* (redaktør, med T. Skjeggedal) 
* 2002 – ''Med lov skal land byggast. Norsk fysisk-økonomisk planlegging dei fyrste åra med bygningslova av 1965'' Dr. ing.avhandling. Les i fulltekst
* 2005 – «Past and Future for Public Participation in Norwegian Physical planning». I: *European Planning Studies*
* 2009 – «What can we learn from previous attempts at Master Planning in Norwegian Rural Municipalities?». I: *European Journal of Spatial Development* 
* 2009 – «Traditions and Changes in Planning Systems in six Countries.» *IV Nordic Symposium: Planning and Culture*
* 2011 – *Planleggings- og forvaltningssystem i seks land - Danmark, England, Finland, Nederland; Norge, Sverige*
* 2011 – «If Norwegian Planning is Everything, Maybe it’s Nothing.» *5th Nordic Planning Research Symposium*
* 2012 – «Norsk og svensk PBL - i ulike retninger?» I: *Plan* (svensk) 
* 2012 – «The high ambitions of Norwegian Planning». *AESOP2012: Planning to Achieve/ Planning to Avoid*

## Referanser


## Eksterne lenker
* NTNUs informasjon om Fiskaas avhandling Besøkt 13. januar 2013
Thorvald Aadahl

**Thorvald Aadahl** (1882–1962) var en norsk pressemann. Han var redaktør for *[[Nationen]]* fra 1918 til 1942, og formann for Norsk Presseforbund 1931–1934.

Aadahl var oppvokst på gård, og gikk landbruksskole på Kalnes. Han begynte imidlertid heller å arbeide som skribent, og i 1906 ble han redaktør for venstrebladet *Østlandet*. I 1908 gikk han over til *[[Landmandsposten]]*, der han fra 1913 ble sjefredaktør. Avisen ble nå hovedorgan for Norsk Landmandsforbund, som Aadahl ivret for å gjøre om til et politisk parti.

I 1918 ble *Landmandsposten* gjort om til dagsavis under navnet *[[Nationen]]*, fortsatt med Aadahl som redaktør. Aadahl hadde imidlertid et noe tvetydig forhold til Bondepartiet, og han var blant annet motstander av målsaken og brennevinsforbudet. Han tok derfor avisen mer i retning av Norges Bondelag, og fra 1931 ble *Nationen* offisielt et organ for Bondelaget. 

Aadahl tok avisen i nasjonalistisk retning, og argumenterte for at bondebevegelsen måtte samarbeide med høyreradikale krefter for å demme opp for sosialismen. Han overtalte Peder Kolstad til å ta Vidkun Quisling inn i bondepartiregjeringen i 1931, og i striden mellom Quisling og Jens Hundseid støttet Aadahl Quisling.

*Nationen* fortsatte å komme ut de første krigsårene, før Aadahl la ned driften i 1942. Etter krigen ble han tiltalt for landssvik, men ble frikjent av Høyesterett i 1948.

## Referanser


## Kilder
* Olav Rovdes artikkel: Thorvald Aadahl i *Norsk biografisk leksikon*.

## Eksterne lenker
*
Nordic Woman

***Nordic Woman***  er et samlealbum som inneholder tradisjonelle musikkformer fremført av kvinnelige artister fra Norden.
Nordic Woman albumet ble lansert internasjonalt i 2012.
Albumet er skapt og produsert av norske komponisten og produsenten Deeyah for å sette søkelys på kvinners stemmer og tradisjonell musikk fra ulike deler av verden.

Nordic Woman er den første musikksamlingen i WOMAN-serien, en serie CD-utgivelser som har fokus på kvinnelige artister fra hele verden.

Platen inneholder låter av kvinnelige artister fra Norge, Sverige, Danmark, Finland, Island og Færøyene, som har hentet inspirasjon fra ulike stiler i tradisjonell nordisk musikk

## Referanser


## Eksterne lenker
*
Ludwig von Pastor

**Ludwig von Pastor** (født 31. januar 1854 i Aachen i Tyskland, død 29. september 1928 i Innsbruck i Østerrike) var en tysk katolsk historiker med pavedømmets historie som spesialfelt og fra 1921 ambassadør for Østerrike til Den hellige stol. 

## Liv og virke
### Bakgrunn
Ludwig Pastor, som nedstammet fra den protestantisk pregede aachenske kledefabrikantfamilie Pastor, var sønn av kjemikalieforhandleren Ludwig Daniel Pastor (1800–1864) og den katolske Anna Sibylle Onnau (1824–1899). Etter farens tidlige død tok Ludwig som tiåring morens religion og studerte etter skoletiden i Frankfurt am Main. Han studerte fra 1875 i Leuven, 1875/76 i Bonn og 1877/78 i Wien og Graz.

### Historiker
Pastor innførte begrepet «katolsk restaurasjon» for den indrekirkelige katolske reformbevegelse, i stedet for betegnelsen «katolsk reformasjon», som protestanten Wilhelm Maurenbrecher benyttet. Under pave Pius X (1903–1914) beskjeftiget Pastor seg kraftig i pavens kamp mot modernismen.

Pastor var gift med Konstanze Kaufmann (1857–1953), datter av Bonns *Oberbürgermeister* Leopold Kaufmann. De fikk to sønner og tre døtre.

Han ble opphøyd i adelsstanden av keiser Franz Joseph I i 1908. Han ble nominert til Nobelprisen i litteratur seks ganger.

## Referanser


## Litteratur
* Raoul Manselli: «Ludwig von Pastor – der Historiker der Päpste». i: *Römische historische Mitteilungen* 21 (1979) s. 111–126
* Alfred A. Strnad: «Pastor, Ludwig», i: *[[Theologische Realenzyklopädie]]* Bd. 26 (1996) s. 46–50
* Biographisches Lexikon des KV (BLKV), Bind 3, s. 86
Wittenberge

**Wittenberge** er en by ved Elben i Landkreis Prignitz nordvest i den tyske delstaten Brandenburg og det største sted i det historiske landskapet Prignitz. Byen som ligger midtveis mellom Berlin og Hamburg utviklet seg med gründertiden som sentrum for jernbaneraparasjons- og symaskinindustri. I Wittenberge arrangeres årlig musikkfestivalen Elblandfestspillene. 
## Historie
Den eldste skriftlige kilde hvor byen nevnes er et dokument fra 1239. Wittenberge fikk byrettigheter i 1300.

Det New York-baserte firmaet Singer Manufacturing Company etablerte i 1903 en fabrikk på stedet. Walter Gropius fikk i 1912 oppdraget med å tegne fabrikkbygningene som i dag ikke lengre er bevart. I tilknytning til fabrikken ble i 1929 oppført et stort klokketårn som også tjente som vanntårn. Klokketårnet er det høyeste frittstående klokketårn på det europeiske kontinent. Singersymaskinene ble laget i fabrikken inntil 1945, da fabrikken ble overtatt av et VEB-firma kalt VERITAS. Fabrikken ble nedlagt i 1992.

Befolkningstallet nådde sitt toppunkt i 1980 med 32 287 innbyggere.

## Bildegalleri

Wittenberge Steintor.jpg|Steintor nevnes i skriftlige kilder fra 1297. Etter en brann ble det gjenreist i 1450 og er byens eldste bygning.
Wittenberge Kultur- und Festspielhaus 2009-07-27 100.jpg|Kultur- og festspillhuset
Wittenberge Rathaus.jpg|Rådhuset ble fullført 1914
Wittenberge Bahnhof 2009-07-27 094.jpg|Jernbanestasjonen er fra 1846
Jahn-Grundschule Wittenberge.jpg|Jahn-skolen oppkalt etter Friedrich Ludwig Jahn


## Referanser


## Eksterne lenker
* 
*
Cyanat

**Cyanationet** er et anion med den kjemiske formelen [OCN]− eller [NCO]−. I vannløsninger er det en base og danner isocyanisk syre, HNCO. Organiske forbindelser med den funksjonelle gruppen ~N=C=O kalles isocyanater.

## Eksterne lenker
* Isocyanater kan bli vår tids pest
Myrmosskorpion

**Myrmosskorpion** (*Microbisium brevifemoratum*) er en mosskorpion som tilhører familien Neobisiidae. Den er 2,4 mm lang, noe skinnende lys gulbrun mosskorpion. Bakkroppen har flere spredte lyse lange oppstående hår, og den er litt bredere enn forkroppen. Den kan minne om en liten skorpion på utseendet. Det andre og tredje siste leddet på de omdannede pedipalpene (klosaksen) er tydelig avlange. Til forskjell fra skorpioner mangler den giftkloen på bakkroppen. 

Myrmosskorpion finnes helst i torvmose på myr. Den er utbredt i Mellom-Europa, men mangler i vest. Østover er utbredelsen inn i Russland. I Norge finnes den nord til Trøndelag.

## Referanser




## Litteratur
* Klausen, F.E. (1998) Additional records of pseudoscorpions from Norway. Fauna norvegica Serie B 45: 100-103
* Stol, I. (2006) Checklist of Nordic Pseudoscorpiones. Norwegian Journal of Entomology 53: 85-87
* Stol, I. (2005) Norske mosskorpioner (Pseudoscorpiones) Norske Insekttabeller Nr. 18

## Eksterne lenker
* 
* Norske Insektabeller - Norske mosskorpioner - artsbestemmelsennøkkel (gratis nedlastning som pdf)
* Fauna Europaea, utbredelsesdatabase over europeiske dyr
Verdenscupen i orientering 2004

**Verdenscupen i orientering 2004** var den 10. utgaven av Verdenscupen i orientering. Den bestod av 12 arrangementer som foregikk i Danmark, Sverige og Tyskland. EOC (EM) og WOC (VM) var inkludert i verdenscupen.

## Arrangement og resultater
### Herrer

### Damer

## Sammenlagtresultater
### Herrer

### Damer

## Nasjonskonkurransen - sammenlagt
### Herrer

### Damer

## Eksterne lenker
* IOF WorldCup 2004
* WorldCup 2004 Results and Bulletins
Friidrett under Sommer-OL 1912 – Kulestøt menn

**Kulestøt** for menn var en av sju kastøvelser i friidrett under Sommer-OL 1912 i Stockholm. Tjueto deltakere fra fjorten nasjoner deltok i kulestøtkonkurransen som ble avviklet 10. juli 1912. Deltakeen hadde tre støt hver og de tre beste etter de tre innledende omgangene fikk ytterligere tre støt.

## Rekorder
Gjeldende rekorder før lekene i 1912:

*(*)* uoffisielt, satt under en utstilling

## Resultater
Ralph Rose forbedret sin olympiske rekord i første omgang til 14,81 meter og i tredje forbedret han den til 15,25 meter. Etter de tre innledende rundene ledet Rose kulestøtkonkurransen foran McDonald (14,78 m) og Lawrence Whitney 13,93 meter. McDonald var den eneste av de tre finalistene som forbedret sitt resultat, han satte ny olymipisk rekord med 15,34 meter og ble dermed olympisk mester i kulestøt.

## Kilder
* sports-reference.com 
* 
*
Karamay (Karamay)

**Karamay** (kinesisk: 克拉玛依区; pinyin: *Kèlāmǎyī Qū*; uigursk : قاراماي رايونى / *Karamay Rayoni*) er et bydistrikt i byprefekturet Karamay i den autonome region Xinjiang i Folkerepublikken Kina.

Arealet er på 3.832,97&nbsp;km² og befolkningen var på ca. 150.000 innbyggere i 2004.

## Eksterne lenker
* Lokalregjeringens hjemmesider
Jimsar

**Jimsar** (kinesisk: 吉木萨尔县; pinyin: *Jímùsà'ěr Xiàn*; uigursk : جىمىسار ناھىيىسى  / *Jimisar Nah̡iyisi*) er et fylke i det autonome prefektur Changji i den autonome region Xinjiang i Folkerepublikken Kina.

Befolkningen var på  innbyggere i 1999.

## Kulturminner
Den gamle ruinbyen Beiting eller Beshbaliq (*Beiting gucheng yizhi*) fra Handynastiets tid ble i 1988 oppført på Folkerepublikken Kinas liste over kulturminner.
 
## Referanser


## Eksterne lenker
* Lokalregjeringens hjemmesider  
* Beiting Ancient City Site 
* Ruins of Ancient City of Beiting 
* Beshbaliq, the old Northern Capital of the Uighurs
Ordu Baliq

**Ordu Baliq** («hoffets by», også skrevet *Ordu Balykh*, *Ordu Balik*, *Ordu-Baliq*, *Ordu Balig* eller *Ordu Baligh*) i provinsen Arkhangaj i dagens Mongolia var hovedstad i det uigurske khanatet årene 744-840. Byen ble ødelagt i 840 av kirgiserne. Ruinene kalles **Karabalghasun** («den svarte by») og er i dag del av Orchondalens kulturlandskap som er oppført på UNESCOs verdensarvliste som nummer 1081.

## Moderne gjenoppdagelse
I 1871 oppdaget den russiske reisende Paderin som første europeer ruinene av denne gamle uighurske hovedstaden. Han trodde, feilaktig, at det var restene av den gamle mongolerhovedstaden Karakorum. Misforståelsen ble oppklart av en ekspedisjon ledet av Nikolaj Jadrintsev i 1889, og av to ekspedisjoner de påfølgende år av det ugro-finske selskap i Helsingfors (1890) og av det russiske vitenskapsakademi, under Friedrich Wilhelm Radloff (1891).

## Eksterne lenker
*
Violoncello piccolo

**Violoncello piccolo** var et strykeinstrument som var vanlig en kort periode i barokken. Den gang var det med stor sannsynlighet betegnelsen på et strykeinstrument utstyrt med fem strenger som ble holdt i armposisjon, lik bratsj, som instrumentet er avledet av.

I kjølvannet av den historiske oppføringspraksisen fikk barokkinstrumentet navnet viola pomposa, mens det med violoncello piccolo i dag menes en femstrengers cello som holdes mellom knærne. Det finnes få historiske kilder, så saken er ikke avklart.

Begrepet *violoncello piccolo* opptrer første gang i 1724, i avskrifter med sju av Johann Sebastian Bachs kantater, i alle tilfellene som soloinstrument i arier.

## Litteratur
* Friedrich Blume (red.): *Die Musik in Geschichte und Gegenwart. Allgemeine Enzyklopädie der Musik, begründet von Friedrich Blume. Zweite, neubearbeitete Ausgabe herausgegeben von Ludwig Finscher.* Bärenreiter, Kassel, s. 1 1025, 6 Tavle 25, 12 1526, 13 1683 ff.
* Ulrich Drüner: *Violoncello piccolo und Viola pomposa bei Johann Sebastian Bach. Zu Fragen von Identitat und Spielweise dieser Instrumente.* I *Neue Bachgesellschaft* (red.): Bach-Jahrbuch. Vol. 73, Evangelische Verlagsanstalt, Leipzig 1987, ISSN 0084-7682, s. 85–112.
* Paul R. Laird: *The Baroque Cello Revival.* Scarecrow Press, 2004, ISBN 978-0-8108-5153-5, s. 12 f.

## Eksterne lenker
*
MF «Møysalen» (1993)

**MF «Møysalen»** er en lukket pendelferge som ble bygd i 1993 ved verftet Johan Drage på Rognan og overlevert rederiet Nordtrafikk samme år for trafikk på sambandet over Hadselfjorden mellom Melbu og Fiskebøl. Den er søsterferge til MF «Vikingen», MF «Svanøy» samt MF «Hardingen» og MF «Gökçeada I».

«Møysalen» er utstyrt med passasjersalong, kafeteria og mannskapslugarer over bildekket. Hun har også et hengedekk med en kapasitet på ni personbilenheter. Hun har fått navn etter Vesterålens høyeste fjell, Møysalen.

I oktober 2008 ble ferga satt inn i rute på sambandet mellom Sandnessjøen og Dønnastedene som erstatning for den noe mindre «Sigrid». «Møysalen» er, per januar 2013, den største bilferga i Boreal Transport Nords flåte.

## Sambandshistorikk
* 1993–2008: Melbu-Fiskebøl
* 2008- > : Sandnessjøen-Bjørn-Løkta

## Kilder
*Den tyske hjemmesiden - Møysalen 
*Søk i Skipsregistrene 
*Boreal Transports fergeoversikt

## Eksterne lenker
* 
* 
* Hjemmesiden til Boreal Transport
Hill-systemet

**Hill-systemet** er et system for å skrive kjemiske formler slik at antallet karbonatomer i et molekyl kommer først, antallet hydrogenatomer kommer deretter, og antallet av alle andre grunnstoffer kommer sist, i alfabetisk rekkefølge. Hvis den kjemiske formel ikke inneholder karbonatomer, angis alle grunnstoffer, inkludert hydrogen, i alfabetisk rekkefølge.

Systemet ble først offentliggjort av Edwin A. Hill i 1900.

## Eksempler på noen formler skrevet med Hill-systemet
# BrH
# BrI
# CH3I
# C2H5Br
# H2O4S
Josef Bürckel

**Josef Bürckel** (født 30. mars 1895 i Lingenfeld i Keiserdømmet Tyskland, død 28. september 1944 i Neustadt i Tyskland) var en tysk skoleleder, nazist og SS-general. Han var Gauleiter i Saarpfalz (senere kalt Westmark) fra 1933 til 1944. Mellom 1939 og 1940 var han også Gauleiter i Wien.

Bürckel er blant annet kjent for den såkalt Wagner-Bürckel-Aktion, som innebar deportasjon av 6&nbsp;500 jøder til interneringsleiren Gurs i det sørlige Frankrike. Aksjonen ble gjennomført i samarbeid med Robert Wagner, sjef for sivilforvaltningen i det okkuperte Alsace.

## Referanser


## Litteratur
* Peter Hüttenberger: *Die Gauleiter. Studie zum Wandel des Machtgefüges in der NSDAP.* Deutsche Verlags-Anstalt, Stuttgart 1969, (Schriftenreihe der *Vierteljahrshefte für Zeitgeschichte* 19, ), (Erweiterte Dissertation, Bonn, 1966).
* Ernst Klee: *Das Personenlexikon zum Dritten Reich*, Fischer Taschenbuch Verlag, Frankfurt am Main, 2007, s. 82, ISBN 978-3-596-16048-8
* Dieter Muskalla: *NS-Politik an der Saar unter Josef Bürckel. Gleichschaltung, Neuordnung, Verwaltung.* Saarbrücker Druckerei und Verlag, Saarbrücken 1995, ISBN 3-925036-94-6.
* Wenzel Seibold: *Nationalsozialistische Herrschaft im Elsass und in Lothringen 1940-1944. Zwei Gauleiter im Vergleich*, München 2011. ISBN 978-3-640-94016-5.
* Peter Steinbach: ''Das Leiden – zu schwer und zu viel. Zur Bedeutung der Massendeportation südwestdeutscher Juden'' . i: *Tribüne – Zeitschrift zum Verständnis des Judentums*. 49. Jg. Heft 195. 3. Quartal 2010, s. 109–120.
* Lothar Wettstein: *Josef Bürckel: Gauleiter Reichsstatthalter Krisenmanager Adolf Hitlers.* Books on Demand, 2009, ISBN 978-3-8391-1761-3.

## Eksterne lenker
* Josef Bürckel, Werdegang und Foto, Kilde: *Bayerische Landeszentrale für politische Bildungsarbeit*
* Josef Bürckel in den Saarländischen Biografien
* Berichte zur Lage im Saarland unter Gauleiter Bürckel, Quelle: sarrelibre.de – Geschichte & Geschichten vom Land dazwischen
* Berichte zur Lage in Wien unter Gauleiter Bürckel, Quelle: Dokumentationsarchiv des österreichischen Widerstandes
* 
* Literatur über Josef Bürckel in der *Saarländischen Bibliographie*
Ásgeir Örn Hallgrímsson

**Ásgeir Örn Hallgrímsson** (født 17. februar 1984 i Reykjavík) er en islandsk håndballspiller, som spiller for den franske klubben Paris HB. Hallgrímsson hadde, per januar 2013, spilt 179 landskamper for Island. Han har et OL-sølv fra OL i 2008, samt en bronse fra EM i 2010.

## Referanser


## Eksterne lenker
* 
* «Asgeir-Orn Hallgrimsson», profil hos lnh.fr.
Aron Pálmarsson

**Aron Pálmarsson** (født 19. juli 1990 i Hafnarfjörður) er en islandsk håndballspiller, som spiller for FC Barcelona. For Island har Pálmarsson spilt 67 landslagskamper og scoret 233 mål (per januar 2013).

## Referanser


## Eksterne lenker
* 
* «Aron Palmarsson», profil hos THW Kiel
Þórir Ólafsson

**Þórir Ólafsson** (født 28. november 1979 i Selfoss) er en islandsk håndballspiller, som spiller for polske Vive Targi Kielce. Ólafsson hadde per januar 2013 spilt 86 landskamper for Island, og scoret 199 mål.

## Referanser


## Eksterne lenker
* 
* «Kadra: Thorir Olafsson», profil hos Vive Targi Kielce
Barokktrompet

**Barokktrompet** er en betegnelse på de trompeter som var i bruk under barokken (på 1600- og 1700-tallet) og som i dag brukes innen rammene for historisk oppføringspraksis, dvs når barokkmusikk spilles med tidsriktige instrumenter.  

Vanligvis var barokktrompeter langstrakte med sylindrisk rør, dobbelt bøyd og nesten dobbelt så lang som en moderne trompet i samme stemming. Vanligvis var grunntonen C eller D – av denne grunn ble D-dur regnet som en spesielt festlig toneart. Også trompeter med grunntone B, Ess og F var i bruk. Kortere trompeter i høyere stemmeleier ble kalt *trombetta*.

Siden barokktrompeten ikke har ventiler er det bare mulig å spille en overtoneserie, men overtonene kommer tettere jo høyere i registeret man spiller, og fra den åttende naturtonen er det mulig å spille melodier. Tonene under kan bare brukes til å spille treklangfigurer. Spill i det høye, kromatiske registeret (fra 13. deltone) kalles *clarin-* eller *clarino*spill og er et kjennetegn på kunsten å spille barokktrompet. Det er svært fysisk anstrengende å spille barokktrompet.

## Litteratur
* Johann Ernst Altenburg: *Versuch einer Anleitung zur heroisch-musikalischen Trompeter- und Pauken-Kunst.* Zwey Theile. Hendel, Halle 1795 (Faksimile. Antiqua, Amsterdam 1966).
* , *The Music and History of the Baroque Trumpet before 1721.* Dent, London 1973, ISBN 0-460-03991-1 (2. opplag. Southern Illinois University Press, Carbondale u. a. IL 1988, ISBN 0-8093-1497-5).
* Detlef Altenburg: *Untersuchungen zur Geschichte der Trompete im Zeitalter der Clarinblaskunst. (1500–1800)* (= *Kölner Beiträge zur Musikforschung* 75). 3 bind. Bosse, Regensburg 1973, ISBN 3-7649-2097-1 (Zugleich: Köln, Univ., avhandling, 1974).
* Herbert Heyde: *Der Instrumentenbau in Leipzig zur Zeit Johann Sebastian Bachs.* I Ulrich Prinz (Red.): *300 Jahre Johann Sebastian Bach. Sein Werk in Handschriften und Dokumenten. Musikinstrumente seiner Zeit. Seine Zeitgenossen.* Schneider, Tutzing 1985, ISBN 3-7952-0459-3, d. 73–88, her s. 83ff. (Ausstellungskatalog, Stuttgart, Staatsgalerie, 14. September 27. – Oktober 1985).
* Gisela Csiba, Jozsef Csiba: *Die Blechblasinstrumente in Johann Sebastian Bachs Werken.* Merseburger, Kassel 1994, ISBN 3-87537-260-3.
* Lars E. Laubhold, *Magie der Macht. Eine quellenkritische Studie zu Johann Ernst Altenburgs „Versuch einer Anleitung zur heroisch-musikalischen Trompeter- und Pauker-Kunst“ (Halle 1795)* (= *Salzburger Stier* 2). Königshausen u. Neumann, Würzburg 2009, ISBN 978-3-8260-4116-7.

## Kjente verk for barokktrompet
* Johann Sebastian Bach: 2. Brandenburgerkonsert (med *Tromba in F*)
* Antonio Vivaldi: Konsert for 2 trompeter i C-dur (RV 537)
* Henry Purcell:
** *trumpet tunes* in C-Dur (Z 678, Z 697, Z 698);
** *sonata for a trumpet solo* (Z 850); 
** Ouvertüre zu der Semioper *Indian Queen* (Z 630)
** *Music for the funeral of Queen Mary* (Z 860i)
*Marc-Antoine Charpentier: *Te Deum*

## Eksterne lenker
* Gottfried Reiche, Uni-Bibliothek Frankfurts webside
* Noter og musikkeksempler
Nils Holme

**Nils Holme** (født 2. november 1936 i Oslo, oppvokst i Trondheim) er en norsk forskningsleder og kommentator. Fra 1993 til 2001 var han administrerende direktør for Forsvarets forskningsinstitutt.

## Liv og virke
Holme er utdannet sivilingeniør (teknisk fysikk) fra Norges tekniske høgskole (1961), og Forsvarets høgskole, totalforsvarskurset (1986).

Holme har sin yrkesbakgrunn vesentlig fra Forsvarets forskningsinstitutt, men har i perioder vært ansatt i andre organisasjoner, bl.a. tre år ved SHAPE Technical Center i Nederland, to år ved Norconsult i Saudi Arabia og to år i Utenriksdepartementet. Han har også vært tilknyttet tankesmien Civita. 

Holme var formann i Polyteknisk Forening (1997-1999) og i NATO Research and Technology Board (2000-2003). Han er medlem av Norges Tekniske Vitenskapsakademi (fra 1993), ble tildelt von Karman Medal for distinguished service to NATO research and technology (1998), og Forskernes pris for forskningsledelse (Norske Sivilingeniørers Forening, 2002).

Holme holder foredrag og skriver artikler og innlegg i dagspressen og forsvarstidsskrifter, vesentlig om forsvarspolitikk og det offentlige styre. Fra 2007 har han lagt ut artikler også med større tematisk bredde på sin blogg. Han skrev i 2013 rapporten "Forsvarspolitikken ved et veiskille", utgitt av Civita.

## Referanser


## Eksterne lenker
* 
* 
* Civita: Forsvarspolitikken ved et veiskille
Forsvarets helseregister

**Forsvarets helseregister** er et sentralt helseregister som omfatter alle personer i Norge som er rulleført eller har vært ansatt i Forsvaret. Som en konsekvens av den generelle verneplikten, innebærer dette i praksis at alle norske menn er registrert, samt de kvinner som har vært ansatt i Forsvaret, har vært på sesjon, eller hadde fylt 17 år da ny sesjonsordning ble innført i 2010.

Registerets formål er å føre tilsyn med helsen til Forsvarets personell, samt å gi grunnlag for forskning på dette området.

## Historie
På 1990-tallet var det en del uheldige helserelaterte saker for Forsvaret, for eksempel utarmet uran på Balkan, og «Kvikk»-saken. Problemet besto i at Forsvaret ikke hadde komplette registre over hvem som hadde vært utsatt for de ulike eksponeringene. Forsvarets helseregister ble opprettet for å kunne ta vare på relevante data, og for å ha hjemmel til å koble dem med andre registre.
De første datainnsamlingene til Forsvarets helseregister var årlige spørreundersøkelser om helse og arbeidsmiljø til alle ansatte. Disse ble drevet med konsesjon fra Datatilsynet. I september 2005 ble registerets forskrift godkjent av Kongen i statsråd, og i april 2006 ble forskriften satt i kraft.

## Organisasjon
Forsvarsdepartementet er databehandlingsansvarlig, og Forsvarets sanitet er databehandler. Forsvarets helseregister er organisert som en seksjon under Kontor for Militærmedisinsk Epidemiologi, som igjen er underlagt Medisinsk avdeling i Forsvarets sanitet. Sjefen for Forsvarets sanitet er direkte underlagt Forsvarssjefen.

## Innhold
En vesentlig forskjell fra de andre sentrale helseregistrene er at man ikke har noen detaljert systematikk i hva slags data som registreres på den enkelte person.  Eksponeringsvariabler som man antar kan tenkes å ha betydning for helsen registreres. Årsaken til dette er at man ikke kan forutsi hva slags spørsmål om helsen til Forsvarets personell som vil bli reist i framtiden, og at Forsvarets operative virksomhet i sin natur er uforutsigbar og stadig i utvikling.

## Lovhjemmel
Forsvarets helseregister er hjemlet i helseregisterloven 
§ 8 og forskrift om Forsvarets helseregister.

## Eksterne lenker
* Helseregisterloven
* Forskrift om Forsvarets helseregister
* www.forsvaret.no
Ellen Anne Sara Gaup

** Ellen Anne Mikkelsdatter Sara Gaup** (født 29. februar 1964) er en samisk barnebokforfatter fra Masi, Kautokeino. Hun skriver på nordsamisk. Hun er utdannet barnehagelærer og arbeider både i barnehage og i reindrifta. I 2020 tok hun master i samisk  grunnskolelærerutdanning  trinn 1–7 ved Samisk høgskole.

Hun har gitt ut to barnebøker på det samiske forlaget Davvi girji. Hennes første bok var billedboka *Rágo ja skireáhkku* (2007), som skildrer vennskapet mellom kråkeungen Rago og skjærekona («skireáhkku»), med et budskap om at venner og hjelpsomhet er nødvendig for å klare seg. Boka er illustrert av Ante-Ovlla Juuso. Billedboka *Niillas ja Báktestálu noaidelávži* (2012, «Niillas og Bergtrollets magiske reim») er illustrert av Malle Remmel og er utgitt i en trespråklig utgave: nordsamisk, sørsamisk og lulesamisk. Historien handler om at Niillas må få hjelp av det store, farlige bergtrollet for å få reinsimla si frisk igjen.

## Bibliografi
* *Rágo ja skireáhkku* – nordsamisk barnebok, Davvi girji 2007
* *Niillas ja Báktestálu noaidelávži : Nijlas ja Báktestálo noajddelábttje : Næjla jïh Baektiestaaloen nåejtielaemtjie* – trespråklig barnebok, Davvi girji 2011
* *Miesážis rávis boazun : bohcco eallingeardi* – nordsamisk sakprosabok for barn, Davvi girji 2021
** *Reinkalven som ble stor : ett år med reinen* – utgave på bokmål, Davvi girji 2024
* *Gumpevielppis Vilge* – nordsamisk sakprosabok for barn, Davvi girji 2023

## Referanser
FNs kontor for koordinering av humanitær innsats

**FNs kontor for koordinering av humanitær innsats** (**OCHA**) er et kontor hos De forente nasjoner (FN) for å kunne samordne og koordinere humanitær bistand og hjelp som ofte kommer fra mange land.

OCHA ble opprettet ved en beslutning av FNs generalforsamling i desember 1991 og erstattet da *Office of the United Nations Disaster Relief Coordinator*, som ble opprettet i 1972 for humanitært bistand. OCHA har en viktig rolle og funksjon i å samordne katastrofebistand, eksempelvis etter jordskjelvet og tsunamien i Indiahavet 2004 og ved flommen i Pakistan 2010.

## Ledere av OCHA
* Jan Eliasson, Sverige, 1992–1994
* Peter Hansen, Danmark, 1994–1996
* Yasushi Akashi, Japan, 1996–1998
* Sérgio Vieira de Mello, Brasil, 1998–2001
* Kenzo Oshima, Japan, 2001–2003
* Jan Egeland, Norge, 2003–2006
* John Holmes, Storbritannia, 2007–2010
* Valerie Amos, Storbritannia, 2010–2015
* Stephen O'Brien, Storbritannia, 2015–2017
* Mark Andrew Lowcock, Storbritannia, 2017–2021
* Martin Griffiths, Storbritannia, 2021–

## Fotnoter

## Eksterne lenker
* 
* Info om OCHA på norsk
* OCHA Common Operational Datasets
Treenighetssøndag

**Treenighetssøndag** (tidligere *trefoldighetssøndag*, latin *trinitatis*) er en kristen festdag viet den hellige treenighet. Dagen faller på første søndag etter pinse.

Dagen ble feiret i franske benediktinerklostre fra rundt det første tusenårsskiftet, og i 1334 innførte pave Johannes XXII den i det katolske kirkeåret.

Den evangelisk-lutherske kirke overtok senere festdagen og brukte den i sitt kirkeår. I Den norske kirke var navnet tidligere *trefoldighetssøndag* og *trinitatisfest*, fra 1977 har navnet vært *treenighetssøndag*. Denne søndagen avslutter første halvdel av kirkeåret og markerer starten på halvdelen uten store kirkelige høytider. Tidligere ble søndagene i den andre delen av kirkeåret fortløpende nummerert etter treenighetssøndag, f.eks. som *1. søndag etter treenighet*, mens de etter 1977 ble nummerert etter pinse, slik at treenighetssøndagen ble 1. søndag etter pinse. Etter gudstjenestereformen av 2011  nummereres søndagene som søndager i treenighetstiden. Søndag etter treenighetssøndag heter altså 2. søndag i treenighetstiden.  

## Trinitatis
Trinitatis er en nyttig webside for slektsforskere og andre som angir datoer for kristne høytidsdager langt tilbake i tiden, også tilbake til katolsk tid.

## Referanser
Ann-Karin Bodøgaard

**Ann-Karin Bodøgaard** (født 1945) er en artist og ballettpedagog fra Bodø. Hun er mest berømt for å være Nord-Norges første kjente plateartist. I 1989 startet hun alene opp ballettpedagogutdanning, men som ble lagt ned i 2009.

I tillegg er hun også moren til *[[The Voice TV Norge]]*-programlederen Maria Bodøgaard.

## Referanser
Piggepleslekta

* Se teksten

**Piggepleslekta** (*Datura*) er en slekt som består av ni arter. Alle artene i piggepleslekta inneholder tropanalkaloider som skopolamin, hyoscyamin, og atropin, i hele planten, men med størst konsentrasjon i frø og blomster. Alle artene bør sees på som dødelig giftige. På grunn av dette har arter i piggepleslekta i enkelte kulturer blitt brukt som gift og hallusinogener i århundrer.

I Norge er det i all hovedsak piggeple som er funnet.

## Utseende og kjennetegn

Artene i piggepleslekta er relativt store urter, som alle er meget giftige. De har alle de typisk trompetformede blomstene og de piggete frøkapslene. Når frøene modner, blir frøkapselene gule, og de sprekker opp, så frøene kan falle ut.

## Habitat

De artene som er aktuelle i Norden, vokser på ruderatmark. Da som ugress i åkrer og annen rørt mark. Der den har kommet som forurensning i såfrø eller fuglefrøblandinger. Den blir også dyrket av noen.

## Arter

I Norge er det piggeple som i all hovedsak er funnet, da kragepiggeple har kun tre funn fra området rundt Fredrikstad. Piggeple er funnet mest i den søndre halvdel av Norge, med ett funn i Nord-Norge, som ble gjort på Andørja i Troms i 1980. Bortsett fra denne kan en regne nordgrensa i Steinkjer i Nord-Trøndelag. Og det er av denne arten vi har to varianter, nemlig hvitpiggeple og blåpiggeple, der den hvite er funnet i Norge.
* piggeple
** blåpiggeple
** hvitpiggeple
* kragepiggeple

## Etymologi

*Datura* er brukt som navn på piggeple i sanskrit og arabisk. Og det ble først nevnt av Garcia del Huerto i 1563.

## Referanser

 



## Litteratur

* Lid, Johannes og Lid, Dagny Tande: *Norsk flora.* 7. utg. Redigert av Elven Reidar. Samlaget, 2005. ISBN 978-82-05-32563-0 (Side 684)
* Stenberg, Lennart og Mossberg, Bo: *Gyldendals store nordiske flora*. Gyldendal 2007. ISBN 82-521-6029-8 (Side 530)
* Grey-Wilson, Christopher, Blamey, Marjorie: *Teknologisk forlags store illustrerte flora for Norge og Nord-Europa* Oversatt og tilpasset til norsk av Faarlund, Torbjørn, Sundig, Per. Teknologisk forlag 1992. ISBN 82-512-0355-4 (Side 350)
* Wink, Michael og Wyk, Ben-Erik van: *Mind-altering and poisonus plants of the world* Timber Press inc. 2008 ISBN-13: 978-0-99192-952-2 (Side 106, 265 og 363)
* Høeg, Ove Arbo, Christphersen, Anne Sofie Wyller, Faarlund, Torbjørn, Lauritzen, Eva Mæhre, Løkken, Sverre, Røssberg, Bjørn Olav, Salvesen, Per H. og Sævre, Rune: *Våre medisinske planter*. ISBN 82-7010-156-7 (Side 319, 341)
* Nielsen, Harald, Sivertsen, Bente: *Giftplanter* J.W. Cappelens forlag 1979. ISBN 82-02-04225-9 (Side 118-119)
* Dr. Fedor, Thurzo Martin, L'udmila, Thurzova, Kresánek, L., Marecek, S., Mika, K. og Krejca, Jindrich: *Naturens legende planter, alt om helseplantenes praktiske bruk og legende virkning.* oversatt til norsk av Thuesen, Nils Petter og tilpasset til norsk av Høiland, Klaus. A/S Hjemmet, 1978 ISBN 82-7001-535-0 (Side 86)

## Eksterne lenker
* 
* Artskart
Urie Bronfenbrenner

**Urie Bronfenbrenner** (født 29. april 1917, død 25. september 2005) var en russisk/amerikansk psykolog, kjent for å ha utviklet den utviklingsøkologiske modellen.

## Se også
* Urie Bronfenbrenners utviklingsøkologiske modell

## Referanser
Rick Moranis

**Frederick Allan «Rick» Moranis** (født 18. april 1953) er en canadisk-amerikansk tidligere skuespiller.

Moranis ble kjent rundt 1980 i komishowet *[[Second City Television]]*, og han dukket senere opp i flere Hollywood-filmer, bl.a. *[[Strange Brew]]*, *[[Ghostbusters]]*, *[[Spaceballs]]*, *[[Little Shop of Horrors (film)|Little Shop of Horrors]]*, *[[Honey, I Shrunk the Kids]]*, *[[Little Giants]]*, *[[Parenthood]]*, *[[The Flintstones]]*, og *[[My Blue Heaven (1990)|My Blue Heaven]]*.

Han er enkemann etter Anne Belsky Moranis.

## Referanser


## Eksterne lenker
* 
*
Ann-Helén Laestadius

**Ann-Helén Laestadius** (født 3. desember 1971 i Kiruna) er en svensk samisk journalist og barnebokforfatter, oppvokst i Kiruna, nå bosatt i Solna utenfor Stockholm. 

Hun har arbeidet som journalist i avisene *Fagersta-Posten, Norrländska Socialdemokraten, [[Aftonbladet]], [[Expressen]], [[SvD]]* og *Stockholm City*, i tillegg til å være frilanser. 

## Bøkene om Agnes
Laestadius har samisk mor, mens faren er etterkommer i rett linje av Lars Levi Læstadius, predikanten som grunnla læstadianismen, men også var sterkt opptatt av raselære og fikk åpnet samiske graver på sin jakt etter hodeskaller som kunne hjelpe ham å bevise at samer var underlegne. 

For romanen *Stöld* («Stjålet») ble hun tildelt prisen «Årets bok for 2021» og *Adlibrispriset* for årets roman 2021. Den ble filmatisert av Netflix i 2024.

Laestadius debuterte som forfatter i 2007 med en barnebok, *SMS från Soppero* som vant en romankonkurranse om «Att vara ung same i dag». Hun har etter hvert skrevet om hovedpersonen Agnes i fire bøker, og det skal lages film av de to første bøkene. 

Bøkenes hovedperson Agnes er ei jente på 13 år som også bor i Solna med samisk mor og svensk far. Hun lærer seg samisk i skjul, og mottar en dag en sms på samisk fra en ukjent gutt i morens hjembygd Soppero. Historien utvikler seg dels som en forelskelseshistorie, og dels som en drøfting av identitet i krysspress: kan man være for mye samisk for vennene i Solna og for lite samisk for søskenbarnet i Soppero. I oppfølgeren *Hej vacker* diskuteres forholdet mellom Agnes og kjæresten Henrik i lys av hans livsstil som reindriftssame. I den tredje boka videreføres historien ett år etter: forholdet mellom Agnes og Henrik er over, mens Agnes' samiske identitet er i utvikling. Hun reiser på samisk konfirmantleir, hvor hun møter Henrik igjen. I den fjerde og foreløpig siste av bøkene utvikles samiske identitetsspørsmål ytterligere, denne gang med drøfting av tabuspørsmål.
 
## Forfatterskap
* *SMS från Soppero*. Podium och Nordiska museets förlag i samarbeid med Samiskt informationscentrum 2007. ISBN 978-91-7108-518-4. Oversatt til nordsamisk og sørsamisk
* *Hej vacker*. Rabén & Sjögren, 2010. ISBN 978-91-29-67424-8
* *Ingen annan är som du*. Raben & Sjögren, 2011. ISBN 978-91-29-67651-8
* *Hitta hem*. Raben & Sjögren, 2012. ISBN 978-91-29-68197-0

* En artikkel i Nordiska museets årbok *Fataburen* 2008
* *Stjålet* (roman), Aschehoug (2022)
* *Straff* (roman), Aschehoug (2024)

## Referanser
E-bok: http://atlantbib.org/ssme/laestadius
Zone of the Enders

***Zone of the Enders*** (ゾーン　オブ　エンダーズ, Zōn obu Endāzu), vanligvis bare kalt **Z.O.E.**, er et videospill som ble utviklet av Hideo Kojima. Spillet eies av videospillprodusenten Konami, og er videreutviklet av animsjonsstudioet Sunrise. Spillet ble opprinnelig utviklet for PlayStation 2, men har siden blitt portet til Xbox 360 og PlayStation 3. Spillet har også fått et sidehistoriespill for Game Boy Advance.
## Referanser
Martian Gothic: Unification

***Martian Gothic: Unification*** er et videospill for PlayStation og Microsoft Windows. Spillet ble utviklet av Creative Reality og lansert av Take-Two Interactive. Utgaven for Microsoft Windows ble lansert 30. april 2000, mens PlayStation-versjonen ble lansert 5. oktober 2001. Spillet plasseres i sjangeren survival horror og sammenlignes med de første *[[Resident Evil]]*-spillene.

Handlingen foregår på forskningsbasen Vita One på planeten Mars i 2018. Spilleren kontrollerer en gruppe etterforskere - soldaten Martin Karne, tekno-eksperten Kenzo Uji og vitenskapskvinnen Diane Matlock - som ankommer basen for å undersøke hvorfor all kommunikasjon med jorden plutselig stoppet opp åtte måneder tidligere. Den siste rapporten fra basen var den kryptiske beskjeden «stay alone, stay alive».

Manuset er skrevet av den profesjonelle science fiction-forfatteren Stephen Marley.

På nettstedet *[[Metacritic]]* har *Martian Gothic: Unification* en gjennomsnittsscore på 64/100 poeng. Kritikerne gir ros for spillets fortelling, grafikk og amtosfære, og ris for spillets gameplay og puslegåter.

## Referanser
Red Faction

***Red Faction*** er et videospill som er utviklet av Volition, Inc., og lansert av THQ.

Spillet ble lansert for PlayStation 2, Microsoft Windows og Macintosh i 2001. En versjon for Nokia N-Gage ble utviklet av Monkeystone Games, og en spesial-versjon er også utviklet for mobiltelefon. Spillet har inspirert flere science fictionverker, deriblant filmen *[[Total Recall (1990)|Total Recall]]*.

## Handling
Det er mulig for spillere å endre eller påvirke det omkringliggende terrenget og bygningene i spillet betydelig, enten med eksplosiver eller på andre måter. Tidligere spill hadde tillatt begrenset endring av miljøet. Men Red Faction var det første videospillet i denne serien som tillot spillere å gjennomføre så store muligheter for endringer. PC-versjonen av "Red Faction" inneholder et ekstra nivå kalt "Glass House" som lar spilleren eksperimentere med forskjellige mekaniker i et sandkasse-miljø.

Red Faction finner sted på Mars rundt år 2075. Jordens mineraler, som mennesker behøver for å overleve, blir utarmet. Organisasjonen Ultor Corporation driver gruve-drift på Mars. Leveforholdene er dårlige, menneskerettighetene for gruve-arbeiderne er få, og en sykdom kalt "pesten" er voldsom over hele kolonien uten kjent motgift tilgjengelig. Parker, en gruve-arbeider, kom til Mars for å begynne ett nytt liv, fordi han trodde på løftene og fordelene Ultor tilbyr i gruvene på Mars. Etter en rutinemessig dag i gruven med den typiske aggresjonen mot gruve-arbeidere, dårlige levekår og elendig ernæring, blir Parker vitne at et opprør bryter løs når en sikkerhetsvakt plager en gruvearbeider og dreper ham.

Parker tar også til våpen, ved hjelp av Hendrix, en opprørsk Ultor-sikkerhetstekniker som hjelper Parker gjennom komplekset. En gruppe arbeidere stjeler et transport-fly og unnslipper komplekset, men Parker kommer for sent. Flyet tar av, men blir ødelagt av en missil få øyeblikk senere. Parker forsøker deretter å komme seg videre gjennom Ultor-komplekset, og eliminerer all motstand Ultor kaster på ham. En av de ansatte, Dr. Capek, hadde skapt "The Plague" fordi Capek hadde eksperimentert med nanoteknologi, og pesten var en bivirkning av injeksjoner ved gruvearbeidernes årlige medisinske kontroll. Dr. Capek forteller at det eksisterer en motgift mot pesten, men dør før han går med på å gi dem motgiften.

## Referanser


## Eksterne lenker
*
Mistletoe

**«Mistletoe»** er en sang skrevet av Nasri Atweh, Adam Messinger og Justin Bieber som ble spilt inn og gitt ut på singel med Justin Bieber i 2011. Sangen ble også gitt ut på albumet *[[Under the Mistletoe]]* senere samme år.

Suite 16 spilte inn sangen og ga den ut på singel i 2016.
René Toft Hansen

**René Toft Hansen** (født 1. november 1984 i Salling) er en dansk håndballspiller. Han er strekspiller for den tyske bundesligaklubben THW Kiel. Han fikk sin debut på Danmarks herrelandslag i håndball i 2005 og var med på laget som tok sølvmedalje under VM 2011 og gull under EM 2012. Han er storebror til Henrik Toft Hansen, som også er landslagsspiller i håndball.

René Toft Hansen har tidligere spilt for klubbene Viborg, Kolding og AG København i den danske håndballigaen.

Han tok gull under Sommer-OL 2016.

## Referanser


## Eksterne lenker
*
Burrito

**Burrito** er en meksikansk matrett. Den består av en tortilla som er brettet eller rullet rundt et fyll. I Mexico består fyllet ofte av bare stekte bønner og kjøtt, mens det i USA kan bestå av spansk ris, bønner, salat, tomater, salsa, kjøtt, guacamole, ost og rømme. Størrelsen på burritoen varierer, men som regel er den amerikanske varianten betydelig større enn den meksikanske.

## Eksterne lenker
*